
Šmihelska cesta 1
8000 NOVO MESTO
Tel.: 07 39 16 135
Fax: 07 33 21 095

Štev.: 16-11/18
Datum: 13.06.2018


ZADEVA: POPRAVEK RAZPISNE DOKUMENTACIJE 


V postopku oddaje javnega naročila št. 16-11/18, po odprtem postopku za dobavo blaga: ZDRAVILA, objavljenega na portalu javnih naročil pod št. objave JN003191/2018-B01 ter portalu EU pod št. objave 2018/S 095-215458, dne 18.05.2018 naročnik, v skladu s podanimi odgovori na vprašanja ponudnikov preko portala javnih naročil, popravlja razpisno dokumentacijo, in sicer kot sledi v nadaljevanju.

I.) V skladu z odgovorom naročnika, da popravlja razpisno dokumentacijo v vseh delih, ki vsebujejo predmetno določbo tako, da bo ta po novem glasila:
»V primeru, da bo naročnik začasno prekinil nabavo blaga pri pogodbenem dobavitelju (prvo uvrščenemu ponudniku) znotraj posameznega obdobja, bo prešel na naročanje blaga k naslednje uvrščeni stranki sporazuma, v kolikor bo le-ta zagotavljala dobavo po cenah iz svoje ponudbe za posamezno obdobje. V kolikor pa ne, bo naročnik prešel k naslednje uvrščenim strankam za predmetno vrsto blaga. Če tudi te ne bi mogle zagotavljati cen iz svojih ponudb, bo naročnik to štel kot bistveno spremembo na trgu in bo za predmetno blago izvedel izredno odpiranje konkurence med vsemi strankami sporazuma s priznano sposobnostjo za predmetno blago.

V primeru, da bo naročnik dokončno prekinil nabavo blaga pri prvo uvrščenemu ponudniku znotraj posameznega obdobja, bo za preostali čas do izteka veljavnosti pogodbenega obdobja sklenil pogodbo za to blago z drugim najugodnejšim ponudnikom – stranko okvirnega sporazuma, v kolikor bo le-ta zagotavljala dobavo po cenah iz svoje ponudbe za posamezno obdobje. V nasprotnem primeru pa bo naročnik sklenil aneks s prvo naslednje uvrščeno stranko sporazuma, ki bi lahko zagotavljala ceno iz ponudbe za predmetno vrsto blaga. V kolikor nobena stranka ne bi mogla zagotavljati cen iz svojih ponudb, bo naročnik to štel kot bistveno spremembo na trgu in bo za predmetno blago izvedel izredno odpiranje konkurence med vsemi strankami sporazuma s priznano sposobnostjo za predmetno blago in šele nato sklenil pogodbo oz. aneks k pogodbi z izbranim ponudnikom stranko sporazuma.« 

                   Popravi se Vzorec okvirnega sporazuma: tretji in četrti odstavek 17. člena.  


II.) Naročnik popravlja razpisno dokumentacijo v vseh delih, ki vsebujejo predmetno določbo tako, da bo ta po novem glasila: 
»Naročnik in stranke tega sporazuma se dogovorijo, da bo stranka, znotraj posameznega obdobja naročniku v primeru izrednih in nepredvidenih potreb zagotavljala tudi dobavo neizbranega ponujenega blaga (za katerega sicer ne bo imel sklenjene pogodbe za posamezno obdobje), v kolikor bi ga k temu naročnik pozval, in sicer po cenah ki jih bosta predhodno dogovorila naročnik in stranka sporazuma, v skladu z določbami tretjega in četrtega odstavka 17. člena okvirnega sporazuma.« 

Popravijo se:
Tehnične specifikacije: deveti odstavek in 
Vzorec okvirnega sporazuma: tretji odstavek 7. člena.  

III.) Naročnik popravlja razpisno dokumentacijo v vseh delih, ki vsebujejo predmetno določbo tako, da bo ta po novem glasila: 
»da bodo ponujena zdravila v času objave razpisa dostopna na trgu RS oz. morajo biti zdravila, ki jih ponuja v posameznem obdobju prisotna na trgu tudi ves čas trajanja pogodbe za posamezno obdobje, razen v izrednih primerih, ko dobavitelj to ne bi mogel vnaprej - pred rokom za oddajo ponudbe, predvideti.«

Popravijo se  
Tehnične specifikacije: peta alineja (po novem četrta) opisa postavke 1 Zdravila, 
Vzorec okvirnega sporazuma: peta alineja (po novem četrta)  prvega odstavka 17. člena  in 
Vzorec kupoprodajne pogodbe: peta alineja (po novem četrta) tretjega odstavka 7. člena.

IV.) Naročnik popravil razpisno dokumentacijo – umika zahtevo: »da ima za vse ponujene artikle, razen za neregistrirana in nujna zdravila, sklenjene pogodbe s proizvajalci oz. predstavniki proizvajalcev v Republiki Sloveniji.«

Popravijo se  
Tehnične specifikacije: (črta se tretja alineja opisa postavke 1 Zdravila, 
Vzorec okvirnega sporazuma (črta se tretja alineja prvega odstavka 17. člena in 
Vzorec kupoprodajne pogodbe (črta se tretja alineja tretjega odstavka 7. člena)

V.) Naročnik popravlja razpisno dokumentacijo v delih, ki vsebujejo predmetno določbo (Tehnične specifikacije, vzorec okvirnega sporazuma in vzorec kupoprodajne pogodbe) tako, da bo ta po novem glasila:
»da bo o začasnem ali stalnem prenehanju opravljanja prometa z zdravilom ali motnjah v preskrbi z zdravilom pisno obvestil naročnika najpozneje 2 meseca pred uveljavitvijo odločitve o prenehanju opravljanja prometa z zdravilom, razen v primeru višje sile in v primeru, da tega res ni mogel v tem roku predvideti. V tem primeru sporoči naročniku v najkrajšem času, ko zanjo sam izve;

Popravijo se  
Tehnične specifikacije: (druga alineja opisa postavke 1 Zdravila, 
Vzorec okvirnega sporazuma (druga alineja prvega odstavka 17. člena in 
Vzorec kupoprodajne pogodbe (druga alineja tretjega odstavka 7. člena)

VI.) Naročnik popravlja predmetno zahtevo, da po novem glasi:
»da bosta primarna in zunanja ovojnina (osnovno pakiranje) vsebovali podatke: naziv blaga, naziv proizvajalca, oznako dimenzij (kjer je to smiselno),……«

Popravijo se  
Tehnične specifikacije: 17 in 18 alineja (po novem 16 in 17) opisa postavke 1 Zdravila, 
Vzorec okvirnega sporazuma: četrta in peta alineja drugega odstavka 19. člena  in 
Vzorec kupoprodajne pogodbe: peta in šesta alineja drugega odstavka 9. člena.


VII.) Naročnik popravlja tudi xls datoteko II_Predračun seznam razpisanega blaga Obr-8a, in sicer: 

· Naročnik popravlja zahtevo po OEM pri blagu III.1/1 iz kapsule v »kapsula ali vrečka«;
· Naročnik dodaja na seznam nove razpisane vrste blaga, in sicer: I.1/1130 in IV.1/79,80.

Prosimo, da navedene popravke upoštevate pri pripravi ponudbe in prvotno objavljene obrazce zamenjate z novimi s popravki. 

Obrazec »II_Predračun - Seznam razp_blaga _JN 16-11_18.xls« obvezno (zaradi enotne elektronske obdelave podatkov) zamenjate s popravljenim obrazcem: »III_Predračun - Seznam razp_blaga _JN 16-11_18.xls. s popr 13_06_2018«, ki je priložen k popravku razpisne dokumentacije – tudi v primeru, če ne nudite blaga, ki je bilo predmet popravka. V primeru, da boste ponudbo oddali na starem predračunu – seznamu razpisanega blaga, vas bo naročnik po oddaji ponudbe pozval na dopolnitev le-te, in sicer za prepis podatkov v pravo datoteko: III_Predračun - Seznam razp_blaga _JN 16-11_18.xls. s popr 13_06_2018.xls!

Ostale določbe in dokumenti razpisne dokumentacije ostanejo nespremenjeni.
Popravki se nahajajo tudi na spletni strani naročnika, in sicer: http://www.sb-nm.si/

Javno naročilo: ZDRAVILA
Dokumenti, ki se nanašajo na popravke razpisne dokumentacije:
· Obvestilo o popravku RD 13_06_2018
· Teh_spec_s popr 13_06_2018
· Vzorec OS in KP s popr 13_06_2018
· [bookmark: _GoBack]III_Predr_Seznam razp_blaga _JN 16-11_18.xls. s popr 13_06_2018


Vročiti:  
1. Vsem potencialnim ponudnikom preko portala javnih naročil in spletne strani SBNM,
1. arhiv tu.


                                                                                                           Vodja nabavne službe:
								             Stanislava Majerle, l.r.

